Madhara ya uchafuzi wa mazingira

madhara ya kuchafua mazingira

Naam madhara ni kitu chenye kuleta uharibifu au athari mbaya, kama vile ukitumia mazingira vibaya utapatwa na magonjwa kutokana na uchafu.Mfano  ukimwaga maji taka ovyo ovyo au kuimwangia kwenye mahali unamoishi.
 
Siku moja kulikuwa na kijana moja aliyeitwa Karani. Huyu kijana alipewa mawaidha na wenzake shuleni kuhusu umuhimu wa usafi katika mazingira. Karani aliambiwa kuwa mazingira ni mahali muhimu sana .Yeye alishangaa kusikia kwamba mahali anamoishi ni muhimu.

Alianza kupiga kelele kusema nyingi maunaongea uongo mwende muongee mambo ya mazingira huko. Kijana huyu alitumia mazingira yake vibaya, kumwaga maji taka anapoishi, kutupa takataka ovyo ovyo na mengine mengi. Mazingira yake yalinuka na mbu zikanza kupata makao . Salaale!
Kila siku Karani aliooga na kumwaga maji hayo hapo tu karibu na nyumba yake.

Mbu wakaendelea kuongezeka, usiku wa manane Karani anajikuna tu anajikuna tu.Akilala kuna kelele fulani anasikia kama kwamba asijue ni kelele za mbu. Karani aliendelea na tabia zake na matokeo ni tumbo likaanza kumsokota kwelikweli. Usiku si mbu tu wanamvamia bali tumbo halimpi amani.
 
Karani akakata shauri kumtembelea daktari kwa kuwa hajui mbona anajikuna hivyo na kusokotwa na tumbo. Daktari aliendesha vipimo kadhaa na kumuarifu Karani ya kwamba anaugua kutoka malaria na kipindupindu. Daktari alimueleza kuwa ni vyema kutumia mazingira vizuri kwa sababu asipokuwa msafi magonjwa haya yatarudi tu. Karani alinyamaza na akashangaa na akakumbuka ya kwamba marafiki wake walijaribu kumpea mawaidha naye hakusikia la mwadhini wala la mteka maji mskitini. Daktari alimpaa dawa. Karani alipogunduwa mazingira ni nini alianza kuwa msafi na kila akiamka alifagia mazingira na kuokota takataka kwa mazingira yake na kuyachoma.Alianza kutembea katika kijiji chao na kuwahimiza watu umuhimu wa kutunza mazingira na kusaidia wanakijiji kusafisha mazingira yao. Karani alijulikana sana katika taifa yao kwamba yeye alitumia mazingira yake vibaya na hakawa mgonjwa kwa mwezi mbili na akajuwa kuwa mazingira ni mahali pakuheshimu.
Sana, alisema kuwa asiyesikia mawaidha ya wenziwe hufunzwa na ulimwengu.

Alipokuwa akiendelea kuwa msafi , siku moja kulikuwa na sherehe katika inchi ya Tanzania. Yeye alianza kufanya usafi katika sherehe hiyo na wata walimuona na wakapenda tabia yake. Alipokuwa akifanya usafi, rais wa nchi hiyo alipofika alimuona Karani akifanya usafi katika mazingira hayo.Rais alimuona kwa umbali na macho yake yakofutia na kuulizia kijana huyo anayefanya usafi ni nani.Rais alipokuwa akiketi alipewa karatasi ambayo ilikuwa na jina ya Karani, akamua ni lazima azungumze kuhusu mazingira. 

Rais alipoamka watu walishangilia vigelegele, Karani anaendelea kufanya usafi. Watu walinyamaza na Rais akazungumza kuhusu umuhimu wa usafi katika mazingira yetu. Rais alimwitwa Karani aje kwenye jukwaa na kumteua kama balozi wa usafi wa mazingira nchini. Karani alifurahia sana, na akasema  kuwa nyoto ya jaha Imeniangukia leo.